**Termeni de Referință**

**pentru funcția de Expert pe Gender**

|  |  |
| --- | --- |
| **Locul de muncă** | Republica Moldova |
| **Domeniul de referință** | Sensibilitatea față de gen, prevenirea violenței în bază de gen  |
| **Tipul contractului** | Contract individual de prestări servicii |
| **Limbile solicitate** | Română si rusă/ucraineană **(obligatoriu)** |
| **Durata preconizată a sarcinii** | Contractarea: pe un termen de 1 lună. Perioada preconizată de semnare a contractului 13 iunie 2022.  |

**Context și descriere generală**

Unul din domeniile de activitate ale HelpAge International în Moldova este prevenirea și combaterea abuzului și violenței asupra persoanelor în etate precum și sensibilizarea în bază de gen. În cadrul proiectului finanțat de Fondul ONU pentru Populație (UNFPA), HelpAge **își propune să colaboreze cu un Expert pe Gender,** care să instruiască voluntarii selectați în cadrul Centrelor de Plasament pentru Refugiați, în domeniul prevenirii și raportării violenței pe bază de gen în raport cu persoanele în etate- refugiate din Ucraina- (potențiale) victime, identificate în cadrul activităților desfășurate de HelpAge International și a partenerilor locali de implementare (Centrele de Plasament ale Refugiaților- CPR), în scopul atenuării cazurilor de violență pe bază de gen și a acumulării de bune practici în sensibilizarea pe gender asupra persoanelor în etate refugiate din Ucraina.

În contextul crizei din Ucraina, 434.275 de persoane în etate au trecut hotarul spre Moldova, dintre care 9%, conform datelor REACH, au vârsta de peste 65 de ani. Totodată, 97.000 de vârstnici au ales să rămână la noi în țară, iar, dintre aceștia, 4.384 de persoane locuiesc în 95 de centre de plasament pentru refugiați, în timp ce restul fie sunt cazați la familii sau prieteni, fie închiriază locuințe private. Persoanele în vârstă care ajung în Moldova descriu experiența unor călătorii dificile și traumatizante, complicate din cauza problemelor de mobilitate cu care se confruntă mulți. Fiecare persoană care ajunge în Moldova are nevoi diferite.

**Obiectivele și descrierea sarcinilor**

Expertul pe Gender cu accent pe persoanelor în etate (refugiați), va lucra conform ghidajului Directorului HelpAge International și al Coordonatorului de Proiect. Expertul va avea studii și experiență profesională în domeniul respectiv, în pregătirea formatorilor la nivel local pentru a deprinde capacitatea de a referi cazurile de violență pe bază de gen, iar experiența de lucru cu refugiați va prezenta un avantaj.

**Sarcina expertului** este:

1. să călătorească în localitățile de implementare ale proiectului pentru a facilita o sesiune offline de instruire pentru 5 persoane (3 voluntari + 2 reprezentanți ai CPR) în fiecare dintre cele 5 Centre de Plasament selectate.
2. să ofere suportul și asistența necesară participanților pentru ca cei din urmă să poată referi persoanelor afectate de abuz și violență pe bază de gen către prestatorii de servicii în domeniu- cu accent pe refugiații din Ucraina;
3. să ofere suport de curs și recomandări participanților pentru ca ei să poată aplica cunoștințele obținute în sensibilizarea față de gen, în raport cu refugiații din Ucraina;
4. să completeze formulare de raportare a serviciilor și suportului prestat;
5. să participe la ședințe de coordonare cu echipa HelpAge International.

Expertul nu are scopul de a pregăti angajați ai serviciilor de prevenire, asistență și combatere a violenței pe bază de gen la nivel de comunitate, ci de a forma voluntari cu capacități de referire a cazurilor către serviciile sus menționate sau cele care au tangență directă cu refugiații. La fel, din considerentul că unele din motivele pentru care persoanele în etate refugiate nu se adresează serviciilor respective este comunitatea mică, lipsa cunoștințelor, lipsa încrederii că totul va fi soluționat și interacțiunea zilnică a persoanelor din CPR, expertul are sarcina de a învăța voluntarii cum să devină imparțiali și de a le oferi practici bune pentru a crea relații de încredere cu refugiații.

În procesul de lucru, expertul va ține cont de modificările recente operate la legislația în domeniul prevenirii, combaterii violenței și a sensbilizării pe bază de gen și de particularitățile și necesitățile specifice ale persoanelor în etate cu statut de refugiat formal sau neformal. Totodată, expertul se va informa despre studiile efectuate pentru Republica Moldova și despre abordări și metode eficiente aplicate cu succes de către alte țări la prevenirea, asistența și combaterea violenței asupra persoanelor în etate- refugiate.

Expertul va dispune de flexibilitatea de a călători spre CPR la necesitate, inclusiv în zilele de sâmbătă și duminică, conform disponibilității. Expertul va contacta de fiecare dată coordonatorul local al proiectului, cu care se vor coordona instruirile. Persoana de la care expertul va accepta să primească solicitări (email, apeluri telefonice) este:

* Renata Rusu, Coordonator de Proiect, HelpAge International, 060450560, renata.rusu@helpage.org;

**Abilități și experiență:**

* Disponibilitate de a efectua vizite în localitățile din cadrul proiectului;
* Abilități de a interacționa cu voluntarii din comunitățile țintă care sunt responsabili de referirea cazurilor de violență și de colectarea plângerilor sau denunțărilor;
* Cunoașterea sistemului național de referire și a serviciilor existente pentru informare, asistența și reabilitarea victimelor violenței în familiei, cît și a martorilor și agresorilor implicați din perspectiva persoanelor refugiate;
* Expertul va lucra în bază de orar flexibil, fără lucru fix de oficiu, și este necesar de alocat timp pentru ședințe de coordonare cu echipa de proiect.

Expertul va călători cu transportul pus la dispoziție de HelpAge International, iar după caz, utilizarea altor mijloace de transport, poate fi discutată de ambele părți.

**Termeni de realizare**:

În cadrul contractului, se estimează că expertul va avea în total 5 călătorii (câte 1 la fiecare CPR)

**Raportare:**

La final de contract, expertul, va depune către HelpAge International un raport.

**Remunerare:**

Achitarea pentru serviciile prestate se va face lunar în baza Actului de Primire Predare a serviciilor. Plata serviciilor prestate se va face în lei moldovenești, prin transfer bancar, la datele indicate în contract